suratP3_Nurfasihah

Nurfasihah Abdullah Blok 128, Hougang Ave 3 S(320128)
 * 1) 09-77

11 September 2009

Kepada sahabatku yang diingati, Nurshafiqa binte Akbar Semoga bahagia hendaknya.

Saudari,

Apa khabar? Semoga saudari dan keluarga berada dalam keadaan selamat dan bahagia hendaknya.

Dalam surat yang lalu, saudari hendak menghadiri karnival sekolah saya tetapi tidak dapat datang kerana saudari demam panas. Saya berharap saudari sudah sembuh. Saya menulis surat ini untuk memberitahu apa yang telah terjadi pada hari karnival itu.

Karnival itu berlangsung pada 29 Ogos 2009 dan ramai orang telah datang ke karnival tersebut. Ramai pelajar mengambil bahagian dalam karnival itu. Banyak gerai-gerai terdapat di karnival itu, ada yang menjual minuman, gula-gula, belon, makanan seperti donut, kuih-muih dan sebagainya. Saudari ingin tahu apa yang dijual oleh murid-murid dari kelas saya? Ia agak menarik juga, kami menjual minuman dan ais krim yang disiram coklat yang sudah dicairkan. Ia dijual dengan harga dua dolar. Kami berjaya menjual semua minuman dan ais krim yang menyelerakan itu.

Ada juga gerai yang berfungsi sebagai gerai permainan seperti permainan menangkap ikan. Gerai yang diminati oleh saya ialah gerai henna. Ia sebuah gerai yang melukis inai di tapak tangan dengan motif yang amat menarik. Terdapat banyak pilihan untuk dilukis di tapak tangan. Bukan itu sahaja, saya telah membeli donut dan kuih-muih. Saya cuba berpuasa kerana makanan yang dijual membuat saya lapar. Saya telah membeli banyak belon berwarna-warni yang digemari oleh saya.

Karnival itu sungguh menarik. Walaupun letih dan dahaga, saya tetap berasa seronok. Saya juga telah belanja dua puluh dolar di karnival tersebut dan menyokong banyak kelas. Saya berharap saudari dapat ke karnival ini jika ia berlaku lagi kerana saudari akan berasa gembira.

Sekian sahaja warkah daripada saya buat kali ini. Sampaikan salam saya kepada seisi keluarga saudari di sana. Sekian terima kasih.

Yang benar, Nurfasihah